CELEX: 32004D0232
Language: ro
Date: 2004-03-03 00:00:00
Title: Decizia Comisiei din 3 martie 2004 de modificare a Regulamentului (CE) nr. 2037/2000 al Parlamentului European și al Consiliului în ceea ce privește utilizarea halonului 2402 [notificată cu numărul C(2004) 639]

15/Volumul 10
            
            
               RO
            
            
               Jurnalul Ofícial al Uniunii Europene
            
            
               257
            
         32004D0232
   
               L 071/28
            
            
               JURNALUL OFÍCIAL AL UNIUNII EUROPENE
            
            
               
            
         
      DECIZIA COMISIEI
   
   din 3 martie 2004
   de modificare a Regulamentului (CE) nr. 2037/2000 al Parlamentului European și al Consiliului în ceea ce privește utilizarea halonului 2402
   [notificată cu numărul C(2004) 639]
   (2004/232/CE)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 2037/2000 al Parlamentului European și al Consiliului privind substanțele care diminuează stratul de ozon (1), în special articolul 4 alineatul (4) punctul (iv),
   întrucât:
   
               (1)
            
            
               În cursul revizuirii menționate la articolul 4 alineatul (4) punctul (iv) din Regulamentul (CE) nr. 2037/2000 și după consultarea statelor membre, a reprezentanților guvernelor din statele care vor adera la Uniunea Europeană la 1 mai 2004 și a părților interesate, Comisia a ajuns la următoarele concluzii privind utilizarea halonului 2402.
            
         
               (2)
            
            
               Fabricarea halonului 2402 a încetat în țările dezvoltate la 1 ianuarie 1994 când părțile la Protocolul de la Montréal au decis să oprească producția în aceste țări. De atunci, a trebuit ca toate cererile de halon 2402 să fie satisfăcute apelând la rezervele din instalațiile de depozitare specializate în care a fost stocat halonul care a fost înlocuit de alte produse.
            
         
               (3)
            
            
               Halonul 2402 are numeroase aplicații în statele care vor adera la Uniunea Europeană la 1 mai 2004, pentru combaterea incendiilor și a exploziilor în sectoarele militar și civil în care este utilizat, de exemplu, în instalațiile nucleare, precum și în transporturile terestre, maritime și aeriene.
            
         
               (4)
            
            
               Înlocuirea echipamentelor de combatere a incendiilor pe bază de halon cu alți agenți de protecție împotriva incendiului trebuie să țină seama de disponibilitatea unor alternative sau tehnologii viabile din punct de vedere tehnic și economic, care să fie acceptabile în ceea ce privește mediul și sănătatea. Acțiunile de adaptare vizând instalarea unor echipamente de protecție împotriva incendiilor și a exploziilor care nu folosesc halon în aplicațiile militare trebuie programate astfel încât să nu diminueze, în mod inacceptabil, capacitatea de apărare a statelor care vor adera la Uniunea Europeană. De multe ori trebuie să se țină seama de considerentele bugetare și să se prevadă un anumit interval de timp pentru adaptarea echipamentelor la noi agenți de protecție împotriva incendiilor pentru garantarea unei funcționări sigure și eficiente.
            
         
               (5)
            
            
               În conformitate cu articolul 4 alineatul (4) punctul (v) din Regulamentul (CE) nr. 2037/2000, echipamentele care conțin halon, care nu fac parte din utilizările critice menționate de anexa VII, trebuiau scoase din folosință până la 31 decembrie 2003, iar halonul recuperat în conformitate cu articolul 16. Pentru ca țările care vor adera la Uniunea Europeană după această dată să poată pretinde o derogare care le autorizează să folosească halonul 2402 în cazuri critice, ar trebui să se modifice anexa VII la Regulamentul (CE) nr. 2037/2000 pentru a permite utilizarea acestui agent de stingere a incendiilor pentru un număr de aplicații.
            
         
               (6)
            
            
               Prin urmare, Regulamentul (CE) nr. 2037/2000 ar trebui să se modifice în consecință.
            
         
               (7)
            
            
               Măsurile prevăzute de prezenta decizie sunt în conformitate cu avizul comitetului instituit în temeiul articolului 18 alineatul (1) din Regulamentul (CE) nr. 2037/2000,
            
         ADOPTĂ PREZENTA DECIZIE:
   Articolul 1
   Anexa VII la Regulamentul (CE) nr. 2037/2000 se modifică în conformitate cu anexa la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 3 martie 2004.
      
         
            Pentru Comisie
         
         Margot WALLSTRÖM
         
         
            Membru al Comisiei
         
      
   
   
      (1)  JO L 244, 29.9.2000, p. 1, regulament astfel cum a fost modificat ultima dată prin Regulamentul (CE) nr. 1804/2003 (JO L 265, 16.10.2003, p. 1).
   ANEXĂ
   Următorul text se adaugă la anexa VII la Regulamentul (CE) nr. 2037/2000:
   „Utilizarea halonului 2402 numai în Cipru, Estonia, Letonia, Lituania, Malta, Polonia, Republica Cehă, Slovacia, Slovenia și Ungaria:
   
               —
            
            
               în aeronave, pentru protecția compartimentelor echipajului, a nacelelor motorului, a calelor pentru bagaj și a calelor pentru cargo uscat, precum și pentru depozitarea în atmosferă inertă a rezervoarelor de combustibil;
            
         
               —
            
            
               în vehiculele militare de teren și pe navele militare, pentru protecția spațiilor ocupate de personal și de compartimentele motoarelor;
            
         
               —
            
            
               pentru neutralizarea spațiilor ocupate în care ar putea avea loc scurgeri de lichid și/sau gaz inflamabil în sectoarele militar, petrolier, de gaz și petrochimic, precum și în cargourile existente;
            
         
               —
            
            
               pentru neutralizarea centrelor existente de comunicații și comandă a forțelor armate dotate cu personal sau esențiale pentru securitatea națională;
            
         
               —
            
            
               pentru neutralizarea spațiilor în care ar putea exista riscul scurgerii de substanțe radioactive;
            
         
               —
            
            
               în extinctoarele de mână și echipamentele fixe de stingere a incendiului la motoare utilizate la bordul aeronavelor;
            
         
               —
            
            
               în extinctoarele esențiale pentru securitatea personală a pompierilor, folosite la stingerea inițială a incendiilor;
            
         
               —
            
            
               în extinctoarele militare și ale poliției pentru utilizare asupra persoanelor.”